b'\n_START_ARTICLE_\nIrwin\n_START_PARAGRAPH_\nIrwin je slovenska umetni\xc5\xa1ka skupina, ki jo sestavljajo umetniki Du\xc5\xa1an Mandi\xc4\x8d (*1954), Miran Mohar (*1958), Andrej Savski (*1961), Roman Uranjek (*1961) in Borut Vogelnik (*1959). Bili so sestavni del umetni\xc5\xa1kega kolektiva, imenovanega NSK (v 90. letih pa so prevzeli vodstvo umetni\xc5\xa1kega projekta Dr\xc5\xbeava NSK v \xc4\x8dasu. Svoje ime je skupina IRWIN prevzela od nekdanje tovarne ur v Chicagu. Na\xc4\x8din oz. usmeritev svojega dela so opisali kot\xc2\xa0\xc2\xbbretroprincip\xc2\xab. Prvotno se je skupina imenovala R IRWIN S (ali s celotnim imenom "Rrose Irwin Selavy", 1983\xe2\x80\x931985). Takrat sta bila njena \xc4\x8dlana tudi Marko A. Kova\xc4\x8di\xc4\x8d in Bojan \xc5\xa0tokelj (1956-2001), malo kasneje se ji je pridru\xc5\xbeil scenograf Gledali\xc5\xa1\xc4\x8da sester Scipion Nasice Miran Mohar, \xc5\xa1e kasneje je postala njihova sodelavka tudi dramaturginja le-tega Eda \xc4\x8cufer. Leta 1984 je skupina Irwin s skupaj tem gledali\xc5\xa1\xc4\x8dem (oz. njegovini kasnej\xc5\xa1imi reinkarnacijami pod vodstvom Dragana \xc5\xbdivadinova) in skupino Laibach soustanovila umetni\xc5\xa1ki kolektiv Neue Slowenische Kunst (NSK); Roman Uranjek in Miran Mohar sta bila tudi \xc4\x8dlana njenega oblikovalskega studia Novi kolektivizem (NK)._NEWLINE_Skupini je bolj ljubo, da je njihovo delo kolektivno in ne individualno. Poleg tega skupina IRWIN nikoli ne podpisuje svojih del individualno; prav nasprotno; podpisani so z \xc5\xbeigom ali podpisom, ki dokazuje da je delo nastalo v kolektivu IRWIN._NEWLINE_\xc4\x8ceravno so v prvi vrsti slikarji, sodelujejo v \xc5\xa1tevilnih projektih ostalih kolektivov NSK, ki se razteza od gledali\xc5\xa1\xc4\x8da do videa. V letu 1992 so v sodelovanju z Michaelom Bensonom oblikovali performans imenovan Black Square on Red Square (\xc4\x8crni kvadrat na Rde\xc4\x8dem trgu), v katerem so ogromen \xc4\x8drn kvadrat iz blaga, dolg 22 metrov, raztegnili na Rde\xc4\x8dem trgu v Moskvi v spomin na Kazimirja Malevi\xc4\x8da in suprematizem._NEWLINE_IRWIN je 21. aprila 2004 v Ljubljani prejel Jakopi\xc4\x8devo nagrado, najve\xc4\x8djo vsakoletno nagrado na podro\xc4\x8dju Slovenske likovne umetnosti.'